b"\n_START_ARTICLE_\nSyberg Keramik\n_START_PARAGRAPH_\nSyberg Keramik var en dansk keramisk virksomhed fra Valby. Den blev grundlagt af Hans Syberg, og senere overtaget af Lars Syberg. Begge var s\xc3\xb8nner af Fritz og Anna Syberg. Den eksisterede fra 1928 og frem til 1980'erne.\n_START_SECTION_\nHistorie\n_START_PARAGRAPH_\nHans Syberg og hans kusine Grete Jensen, der var datter af maleren Peter Hansen, etablerede et keramikv\xc3\xa6rksted i Valby i 1928. De specialiserede sig i fajance med blomsterdekorationer, der var inspireret af Anna Sybergs akvareller._NEWLINE_Lars Syberg sluttede sig til firmaet i 1931 og tog gradvist over. Produktionen toppede i 1940'ere og begyndelsen af 1950'erne. Firmaet producerede frem til 1980'erne.\n_START_SECTION_\nUdstillinger og b\xc3\xb8ger\n_START_PARAGRAPH_\nP\xc3\xa5 Faaborg Museum i Faaborg og Sophienholm ii Kongens Lyngby havde man i 2003-04 udstillingen Syberg - fra akvarel til keramik. Jens Bl\xc3\xa6del udgav en bog af samme navn i forbindelse med udstillingen. Keramik fra Syberg Keramik var ogs\xc3\xa5 en del af udstillingen Kunstnerdynastiet Syberg p\xc3\xa5 Johannes Larsen Museet i Kerteminde."